Jozef Miaczinski

Jozef Miaczinski edo Józef Miączyński (1743/1751-1793) poloniar-lituaniar jenerala (chef de brigade) izan zen. 1792ko uztailaren 25ean Frantziako Iparraldeko Armadan sartu zen, Brunswick Manifestua argitaratu zen egun berean. Charles-François Dumouriez jeneralari babesa eman zion, Frantzia prusiar eta austriar armaden aurka defendatuz, eta Austriar Herbehereak zein Linburgoko dukerria okupatuz. Dumouriez, jakobinoek Defentsa Departamentuan sortutako kaosarekin pozik ez zegoenez, monarkia konstituzional baten aldekoa zen. Dumouriez Estatu-Nagusiko aginte kargutik kendu ondoren, Miaczinskik Konbentzio Nazionalaren aurkako estatu-kolpe militar baten prestaketan parte hartzea onartu zuen. 1793ko apirilaren hasieran, Miaczinski atxilotu egin zuten, jarduera kriminal eta kontrairaultzaileak egotzita; epaitu eta gillotinatu egin zuten.

 Erreferentziak 

Kategoria:Poloniako jeneralak
Kategoria:Burua moztuta exekutatuak
Kategoria:Napoleondar Gerretako militarrak
Kategoria:Frantziako jeneralak